b'\n_START_ARTICLE_\nAlfred Albini\n_START_SECTION_\n\xc5\xbdivljenje in delo\n_START_PARAGRAPH_\nSin skladatelja Sre\xc4\x8dka Albinija je arhitekturo \xc5\xa1tudiral na Tehni\xc5\xa1ki fakulteti v Zagrebu (1919 do 1923). Na tej fakulteti je leta 1925 postal asistent, bil od 1939 docent ter nato do upokojitve 1962 redni profesor. Predaval je projektiranje in zgodovino arhitekture. Bil je pobudnik modernih idej , aktiven predvsem med obema svetovnima vojnama. Projektiral in zgradil je ve\xc4\x8d dru\xc5\xbeinskih hi\xc5\xa1 in javnih zgradb. Glavna dela: Dom kulture na Su\xc5\xa1aku pri Reki, zgradba Tehnolo\xc5\xa1ke fakultete v Zagrebu, Hrvatski dom in Mestna hranilnica v Osijeku. Za \xc5\xbeivljenjsko delo je prejel leta 1963 Nagrado mesta Zagreb in 1969 Nagrado Vladimir Nazor._NEWLINE_Ukvarjal se je tudi s slikarstvom. Njegov slikarski opus ni velik, je pa zanimiv glede na svobodno prikazovanje urbanih motivov. V raznih hrva\xc5\xa1kih strokovnih revijah je objavljal teoreti\xc4\x8dne \xc4\x8dlanke s podro\xc4\x8dja sodobne arhitekture.'